钦定古今图书集成/明伦汇编/氏族典/第288卷 > 黄斌卿
## 钦定古今图书集成/明伦汇编/氏族典/第288卷 > 黄斌卿

按《莆田县志》：“斌卿，字明辅，起鸣子。崇祯元年，以父没
于军，荫百户。弱冠入边，从许总兵恢复赤水卫三城，
授铜山把总。歼红夷，灭刘香，擒渠魁陈遗哥，平妖贼
查华十，功陞参将。迁浙江副总兵，驻防舟山。招抚贼
船百馀艘，降其魁陈虎，威名益著。侍御左光先爱其
才，请往金华剿许都。寇平，疏请镇定海关。甲申，闯贼”
陷京，率舟师勤王；为马、阮所沮，从外海归，后死于舟
山。